CELEX: 32005D0745
Language: hu
Date: 2005-10-21 00:00:00
Title: 2005/745/EK: A Bizottság határozata (2005. október 21.) a H5N1 altípus alá tartozó A típusú influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról szóló 2005/734/EK határozat módosításáról (az értesítés a C(2005) 4199. számú dokumentummal történt)   (EGT vonatkozású szöveg)

22.10.2005   
            
            
               HU
            
            
               Az Európai Unió Hivatalos Lapja
            
            
               L 279/79
            
         A BIZOTTSÁG HATÁROZATA
   (2005. október 21.)
   a H5N1 altípus alá tartozó A típusú influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról szóló 2005/734/EK határozat módosításáról
   (az értesítés a C(2005) 4199. számú dokumentummal történt)
   (EGT vonatkozású szöveg)
   (2005/745/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
   mivel:
   
               (1)
            
            
               A madárinfluenza a baromfik és madarak elhullással és rendellenességekkel járó fertőző vírusos betegsége, amely rövid időn belül az állat- és a közegészségügyre komoly veszélyt jelentő, és a baromfitenyésztés jövedelmezőségét jelentősen csökkentő járványos méreteket ölthet. Fennáll a veszélye, hogy a betegség kórokozója az élő baromfi és a baromfitermékek nemzetközi kereskedelme útján bekerülhet a Közösségbe.
            
         
               (2)
            
            
               A H5N1 altípus alá tartozó A típusú influenzavírus által okozott nagy patogenitású madárinfluenza megjelenését jelezték nemrég Közösséggel szomszédos harmadik országokban. A részletes bizonyítékok és a molekuláris járványtani adatok hangsúlyozottan arra utalnak, hogy a madárinfluenza-vírus vonuló madárfajok révén elterjedt.
            
         
               (3)
            
            
               A tagállamokbeli helyzet megfigyelése céljából a Bizottság elfogadta a tagállamok baromfik és vadmadarak madárinfluenza-fertőzöttségére vonatkozó 2005-ös felmérési programjai végrehajtásának jóváhagyásáról és az e programok végrehajtását szolgáló közösségi pénzügyi hozzájáruláshoz szükséges jelentési és támogathatósági szabályok meghatározásáról szóló, 2005. október 17-i 2005/732/EK határozatot (2).
            
         
               (4)
            
            
               A H5N1 altípus alá tartozó A influenzavírus által okozott nagy patogenitású madárinfluenzának vadon élő madarak által baromfigazdaságokba és más, madarakat fogságban tenyésztő telepekre való bevitele veszélyének csökkentése céljából elfogadták a H5N1 altípus alá tartozó A influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról szóló, 2005. október 19-i 2005/734/EK bizottsági határozatot (3).
            
         
               (5)
            
            
               E határozat értelmében a tagállamoknak meg kell határozniuk azokat a baromfit és más, fogságban élő madarakat tartó egyéni gazdaságokat, amelyeket járványtani és madártani adatok alapján a vadon élő madarak által terjesztett H5N1 altípus alá tartozó A influenzavírus által különösen veszélyeztetettnek kell tekinteni.
            
         
               (6)
            
            
               Tekintettel a Közösségben a vadon élő madarak költözési idényének közeledtére és a madárinfluenza újabb, Közösséggel határos harmadik országokban való kitöréseivel kapcsolatos jelentésekre, célszerű a 2005/734/EK határozat értelmében már hatályban lévő közösségi intézkedések megerősítése és szükség szerinti kiegészítése, a madárinfluenza továbbterjedése veszélyének csökkentése céljából.
            
         
               (7)
            
            
               A 2005/734/EK határozatot ezért ennek megfelelően módosítani kell.
            
         
               (8)
            
            
               A tagállamoknak 2005. november 5-ig tájékoztatniuk kell a Bizottságot az e határozat megfelelő végrehajtása érdekében hozott intézkedésekről.
            
         
               (9)
            
            
               Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/734/EK határozat a következőképpen módosul:
   
               1.
            
            
               A htaározat a következő 2a. ponttal egészül ki:
               „2a. cikk
               További veszélycsökkentő intézkedések
               (1)   A tagállamok biztosítják, hogy területük azon térségeiben, amelyekről megállapították az 1. cikk (1) bekezdésével összhangban, hogy különösen veszélyeztetettek a madárinfluenza bevitelét illetően, teljesülnek a következő feltételek:
               
                           a)
                        
                        
                           haladéktalanul megtiltják a baromfi szabadtartását; illetékes hatóság azonban engedélyezheti baromfi szabadtartását, feltéve, hogy a baromfit zárt térben vagy olyan védelmet biztosító helyen etetik és itatják, amely kellőképpen megakadályozza a vadon élő madarak berepülését, és azoknak a baromfi táplálására szolgáló élelemhez és vízhez való hozzáférését;
                        
                     
                           b)
                        
                        
                           a kültéri, egyes baromfifélék számára állat-egészségügyi szempontból szükséges vízgyűjtőket megfelelő védelemmel látják el a vadon élő vízimadarakkal szemben;
                        
                     
                           c)
                        
                        
                           a baromfit nem itatják vadon élő madarak által hozzáférhető felszíni vízgyűjtőkből, kivéve ha a vizet megfelelően kezelték a lehetséges vírusok semlegesítésének biztosítása érdekében;
                        
                     
                           d)
                        
                        
                           madárvadászat idején tilos az Anseriformes és a Charadriiformes rendhez tartozó madarak csalimadárként való felhasználása; ezeket a madarakat azonban az illetékes hatóság szigorú felügyelete mellett fel lehet használni csalimadárnak, vadon élő madarak csalogatása céljából a 2005/732/EK határozat értelmében létrehozott ellenőrzési program keretében végzendő mintavételhez.
                        
                     (2)   A tagállamok biztosítják a baromfinak és más madaraknak a piacokon, bemutatókon, kiállításokon és kulturális rendezvényeken való összegyűjtése tilalmát; kedvező kockázatértékelési eredmények esetén azonban illetékes hatóság engedélyezheti a baromfinak és más, fogságban élő madaraknak az ilyen helyeken való összegyűjtését.”
            
         
               2.
            
            
               A 4. cikkben a „2006. január 31.” helyébe a következő szöveg kerül: „2005. december 1”.
            
         2. cikk
   A tagállamok az e határozatnak való megfelelés érdekében haladéktalanul meghozzák a szükséges intézkedéseket, és kihirdetik azokat. Erről haladéktalanul tájékoztatják a Bizottságot.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. október 21-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 274., 2005.10.20., 95. o.
   
      (3)  HL L 274., 2005.10.20., 105. o.